CELEX: 62020TN0659
Language: lv
Date: 2020-10-30 00:00:00
Title: Lieta T-659/20: Prasība, kas celta 2020. gada 30. oktobrī – SJ/Komisija

25.1.2021   
            
            
               LV
            
            
               Eiropas Savienības Oficiālais Vēstnesis
            
            
               C 28/53
            
         
      Prasība, kas celta 2020. gada 30. oktobrī – SJ/Komisija
      (Lieta T-659/20)
      (2021/C 28/83)
      Tiesvedības valoda – angļu
      
         Lietas dalībnieki
      
      
         Prasītāja: SJ AB (Stokholma, Zviedrija) (pārstāvji: J. Karlsson un M. Johansson, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas lēmumu (ES) 2020/1193 (2020. gada 2. jūlijs) par Eiropas Parlamenta un Padomes Direktīvas 2014/25/ES 34. panta piemērojamību dzelzceļa pasažieru pārvadājumiem Zviedrijā (1), ciktāl tajā ir noteikts, ka attiecībā uz iepirkuma līgumiem, kuri paredzēti, lai dotu tiesības veikt Zviedrijā darbības, kas saistītas ar komerciālo dzelzceļa pasažieru pārvadājumu pakalpojumu sniegšanu, joprojām ir piemērojama Sabiedrisko pakalpojumu direktīva;
               
            
                  —
               
               
                  pakārtoti, ciktāl prasība par daļēju atcelšanu, Vispārējās tiesas ieskatā, nebūtu pieņemama vai iespējama, atcelt šo lēmumu pilnībā;
               
            
                  —
               
               
                  piespriest Komisijai atlīdzināt prasītājas tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza sešus pamatus.
      
                  1.
               
               
                  Ar pirmo pamatu tiek apgalvots, ka Komisija esot izdarījusi tiesību kļūdu, jo nav noteikusi, ka Sabiedrisko pakalpojumu direktīva nav piemērojama iepirkuma līgumiem, kuri paredzēti, lai dotu tiesības sniegt komerciālos dzelzceļa pasažieru pārvadājumu pakalpojumus maršrutā Gēteborga–Malme.
               
            
                  2.
               
               
                  Ar otro pamatu tiek apgalvots, ka Komisija esot nepareizi interpretējusi un nepareizi piemērojusi Sabiedrisko pakalpojumu direktīvas nepiemērojamības kritērijus.
               
            
                  3.
               
               
                  Ar trešo pamatu tiek apgalvots, ka Komisija esot kļūdījusies konkrētā tirgus vai konkrēto tirgu noteikšanā.
               
            
                  4.
               
               
                  Ar ceturto pamatu tiek apgalvots, ka Komisija esot pieļāvusi acīmredzamu kļūdu vērtējumā, secinādama, ka nav tā, ka dzelzceļa pasažieru pārvadājumu pakalpojumu sniegšanu maršrutā Stokholma-Gēteborga tieši skartu konkurence.
               
            
                  5.
               
               
                  Ar piekto pamatu tiek apgalvots, ka Komisija esot pieļāvusi acīmredzamu kļūdu vērtējumā, nesecinādama, ka viss Zviedrijas tirgus ir pakļauts konkurencei Sabiedrisko pakalpojumu direktīvas 34. panta izpratnē.
               
            
                  6.
               
               
                  Ar sesto pamatu tiek apgalvots, ka esot pārkāpti būtiski procedūras noteikumi.
               
            
         (1)  OV 2020, L 262, 18. lpp.